Document ID: 32011R0197

ΚΑΝΟΝΙΣΜΌΣ (ΕΕ) αριθ. 197/2011 ΤΗΣ ΕΠΙΤΡΟΠΉΣ
της 28ης Φεβρουαρίου 2011
για καθορισμό της καταληκτικής ημερομηνίας για την υποβολή αιτήσεων ενίσχυσης στην ιδιωτική αποθεματοποίηση για το χοίρειο κρέας που προβλέπεται στον κανονισμό (ΕΕ) αριθ. 68/2011
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη τη συνθήκη για τη λειτουργία της Ευρωπαϊκής Ένωσης,
Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), και ιδίως το άρθρο 43 στοιχεία α) και δ), σε συνδυασμό με το άρθρο 4,
Εκτιμώντας τα ακόλουθα:
(1)
Η ενίσχυση στην ιδιωτική αποθεματοποίηση που χορηγείται δυνάμει του κανονισμού (ΕΕ) αριθ. 68/2011 της Επιτροπής, της 28ης Ιανουαρίου 2011, για τον προκαθορισμό του ποσού της ενίσχυσης στην ιδιωτική αποθεματοποίηση χοιρείου κρέατος (2) είχε θετικό αντίκτυπο στην αγορά χοιρείου κρέατος και αναμένεται προσωρινή σταθεροποίηση των τιμών.
(2)
Ως εκ τούτου, πρέπει να διακοπεί η χορήγηση ενίσχυσης στην ιδιωτική αποθεματοποίηση χοιρείου κρέατος και να καθοριστεί η καταληκτική ημερομηνία για την υποβολή των αιτήσεων σύμφωνα με το άρθρο 3 παράγραφος 4 του κανονισμού (ΕΕ) αριθ. 68/2011.
(3)
Ως εκ τούτου, για λόγους ασφαλείας δικαίου, θα πρέπει να καταργηθεί ο κανονισμός (ΕΕ) αριθ. 68/2011.
(4)
Για την αποφυγή κερδοσκοπίας, ο παρών κανονισμός πρέπει να τεθεί σε ισχύ την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
(5)
Η διαχειριστική επιτροπή για την κοινή οργάνωση των γεωργικών αγορών δεν διατύπωσε γνώμη εντός της προθεσμίας που της έθεσε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η καταληκτική ημερομηνία για την υποβολή των αιτήσεων ενίσχυσης στην ιδιωτική αποθεματοποίηση για το χοίρειο κρέας που προβλέπεται στον κανονισμό (ΕΕ) αριθ. 68/2011 καθορίζεται στις 4 Μαρτίου 2011.
Άρθρο 2
Ο κανονισμός (ΕΕ) αριθ. 68/2011 καταργείται από τις 4 Μαρτίου 2011. Ωστόσο, συνεχίζει να ισχύει για τις συμβάσεις που έχουν συναφθεί με βάση αυτόν τον καταργηθέντα κανονισμό πριν από την έναρξη ισχύος του παρόντος κανονισμού.
Άρθρο 3
Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Φεβρουαρίου 2011.

Labels: 3
17
6